Το «**Τι απέγινε ο Μπομπ;**» (αγγλικά: **What Ever Happened to SpongeBob?**, γνωστό και ως «**Ποιος Μπομπ; Τι Σφουγγαράκης;**») είναι το 21ο επεισόδιο του πέμπτου κύκλου και το 98ο συνολικά επεισόδιο της Αμερικανικής τηλεοπτικής σειράς κινουμένων σχεδίων *Μπομπ Σφουγγαράκης*. Προβλήθηκε στο Nickelodeon των Ηνωμένων Πολιτειών στις 13 Οκτωβρίου 2008. Εκτός Ηνωμένων Πολιτειών, το επεισόδιο έκανε πρεμιέρα το καλοκαίρι του επόμενου έτους, ως μέρος της καμπάνιας για τα 10α γενέθλια της σειράς, με τίτλο *Σκέψου Χαρούμενα!: Η Χρονιά του Μπομπ*.

Η σειρά ακολουθεί τις περιπέτειες του ομότιτλου χαρακτήρα και των φίλων του στην υποβρύχια πόλη του Βυθού του Μπικίνι. Σε αυτό το επεισόδιο, ο Σφουγγαράκης νιώθει παραμελημένος και γίνεται μπελάς στην προσπάθεια του να συναναστραφεί με άλλους χαρακτήρες. Όλοι τον αποκαλούν με θυμωμένο ύφος «ανόητο αγόρι», και έτσι αποφασίζει να πακετάρει και να φύγει από τον Βυθό του Μπικίνι. Κατά τη διαδρομή, χτυπάει το κεφάλι του και χάνει τη μνήμη του. Ο Μπομπ περιπλανιέται στην Πόλη του Νέου Φυκιού και προσπαθεί να βρει δουλειά, μη γνωρίζοντας ότι γίνεται στόχος μιας εγκληματικής συμμορίας γνωστής ως οι Φουσκοθραύστες, ενώ οι Πάτρικ, Σάντυ και Καλαμάρης πάνε να τον βρουν.

Το σενάριο ανέλαβαν οι Κέισι Αλεξάντερ, Ζευς Σέρβας και Στίβερ Μπανκς. Το επεισόδιο σκηνοθετήθηκε από τους Τομ Γιασούμι και τον επόπτη σκηνοθέτη Άλαν Σμαρτ. Το επεισόδιο περιλαμβάνει έκτακτη εμφάνιση από τον Ρέι Λιότα, ο οποίος δανείζει τη φωνή του στον αρχηγό των Φουσκοθραυστών. Η πρεμιέρα του επεισοδίου έλκυσε ένα μέσο 7.7 εκατομμυρίων θεατών, αλλά είχε μεικτές και αρνητικές κριτικές.

Πλοκή
-----

Ο Μπομπ ξυπνά όπως συνήθως και θέλει να περάσει χρόνο με τους φίλους του· αντ' αυτού, καταλήγει να τους θυμώσει. Ο Μπομπ αποφασίζει να φύγει από τον Βυθό του Μπικίνι, πιστεύοντας ότι οι φίλοι του τώρα τον μισούν, δεδομένου ότι ο καθένας τους τον έχει αποκαλέσει «ανόητο αγόρι». Ενώ φεύγει, πέφτει από έναν γκρεμό και χτυπάει το κεφάλι του, παθαίνοντας αμνησία. Πίσω στον Βυθό, οι φίλοι του νιώθουν άσχημα που τον έκαναν να φύγει, με εξαίρεση τον Καλαμάρη, που χαίρεται για την απουσία του Σφουγγαράκη. Τα πράγματα χειροτερεύουν όταν στη πόλη ξεσπά χάος, καθώς χωρίς τον Μπομπ δεν μαγειρεύονται Καβουροπάτι.

Προτού κατευθυνθεί προς την Πόλη του Νέου Φυκιού, ο Μπομπ συναντά ένα ζευγάρι ψάρια που του δίνουν το όνομα Μπομπ Τυροκέφαλος Καφεπατελονής· οι δυο τους τρέχουν έντρομοι αφού συνειδητοποιήσουν ότι έχει ένα μπουκάλι για σαπουνόφουσκες. Η συνήθεια του να κάνει φούσκες γίνεται αντιληπτή στους κατοίκους, οι οποίοι τον φοβούνται για αυτό, και κατά συνέπεια αδυνατεί να βρει δουλειά. Πίσω στον Βυθό του Μπικίνι, ο Καλαμάρης, έχοντας ως πρόθεση να παραμείνει άφαντος ο Μπομπ, καταστρέφει εσκεμμένα μια εφεύρεση της Σάντυ με την οποία μπορεί να εντοπιστεί. Ο Κος Καβούρης τον προσλαμβάνει να βρει τον Σφουγγαράκη, με μια αντίκα αυγού Φαμπερζέ ως ανταμοιβή. Εν τω μεταξύ, οι φούσκες που κάνει ο Μπομπ τον φέρνουν αντιμέτωπο με τους «Φουσκοθραύστες», μια συμμορία που έχει απαγορεύσει τις φούσκες στην Πόλη, καθώς η σαπουνάδα που εκλύεται από το σκάσιμο τους, τους προκαλεί τύφλωση. Ο Μπομπ χρησιμοποιεί τις ικανότητές του για να τους ξεφορτωθεί, φτιάχνοντας μια τεράστια φούσκα με την οποία τους παγιδεύει και τους απομακρύνει. Ο Μπομπ ανταμείβεται και γίνεται δήμαρχος της Πόλης του Νέου Φυκιού.

Οι Σάντυ, Πάτρικ και Καλαμάρης μαθαίνουν ότι ο Μπομπ έγινε ο νέος δήμαρχος, και πηγαίνουν στην Πόλη να τον φέρουν πίσω. Ο Μπομπ, ο οποίος βρίσκεται εν μέσω δημόσιου λόγου, αδυνατεί να θυμηθεί ποιοι είναι. Καταφέρνουν να πάρουν τον Σφουγγαράκη και να τον φέρουν στον Τραγανό Κάβουρα, παρά τη θέληση του. Ο Καλαμάρης, κατευτυχισμένος που θα ξαναφύγει τελικά ο Μπομπ, απαιτεί το φανταχτερό αυγό από τον Κο Καβούρη· κατά λάθος γλιστράει και πέφτει στο κεφάλι του Μπομπ, προκαλώντας την ανάκτηση της μνήμης του. Ο Μπομπ δεν μετανοεί για την απόφαση του. Ξαφνικά προβάλλεται έκτακτο δελτίο το οποίο καταγράφει τη δυσαρέσκεια των κατοίκων έπειτα της άρσης του άγραφου νόμου απαγόρευσης δημιουργίας φουσκών, καθώς προκαλούν προβλήματα όρασης. Ο Μπομπ αλλάζει γνώμη και παραμένει στον Βυθό του Μπικίνι. Το επεισόδιο τελειώνει με τον Καλαμάρη να αφαιρεί τον εγκέφαλό του και να τον πετάει στον κάδο απορριμάτων.

Παραγωγή
--------

Ο Ρέι Λιότα έκανε έκτακτη συμμετοχή στο επεισόδιο.
Το «Τι απέγινε ο Μπομπ;», επίσης γνωστό ως «Ποιος Μπομπ; Τι Σφουγγαράκης;», ήταν ένα ειδικό επεισόδιο σε σενάριο των Κέισι Αλεξάντερ, Ζευς Σέρβας και Στίβερ Μπανκς. Ο επόπτης σκηνοθέτης του επεισοδίου ήταν ο Άλαν Σμαρτ. Οι Αλεξαντερ και Σέρβας δούλεψαν επίσης ως σκηνοθέτες του εικονογραφημένου σεναρίου. Το επεισόδιο ανακοινώθηκε από το Nickelodeon στις 24 Σεπτεμβρίου 2008 σε δελτίο τύπου. Σύμφωνα με το δελτίο, ο Μπομπ «περιπλανιέται στον ωκεανό, ως ένας ξένος όπως εκείνος πιστεύει», και βρίσκεται σε δύσκολη θέση στην Πόλη του Νέου Φυκιού, όπου βρίσκεται αντιμέτωπος με τον αρχηγό της Συμμορίας, τον χαρακτήρα του Λιότα.

Στις Ηνωμένες Πολιτείες, το επεισόδιο προβλήθηκε στις 13 Οκτωβρίου του 2008. Από τις 3 Οκτωβρίου 2008, το TurboNick περιείχε μια ειδική λίστα αναπαραγωγής αφιερωμένη στο επεισόδιο. Αυτή η λίστα περιείχε ένα απόσπασμα του επεισοδίου, θεματικά επεισόδια, περιεχόμενο σύντομης διαρκείας, μουσικά βίντεο κλιπ, καθώς και βίντεο άμεσης επανάληψης του επεισοδίου που θα δημοσιευόταν μετά το τέλος της τηλεοπτικής πρεμιέρας του. Το 2008 το Nick.com κυκλοφόρησε ένα παιχνίδι ονόματι «SpongeBob SquarePants: WhoBob WhatPants?» για τον εορτασμό της τηλεοπτικής προβολής του επεισοδίου. Το επεισόδιο περιλαμβάνει επίσης το εμβληματικό ναυτικό τραγούδι αρχής της σειράς, με τον στίχο «SpongeBob SquarePants!» παραλλαγμένο σε «WhoBob WhatPants!». Στην Κορεάτικη έκδοση, ο γνωστός τραγουδιστής Ιούν Τζι Γουν ερμήνευσε το τραγούδι τίτλων μαζί με παιδιά επιλεγμένα από ακροάσεις, για τον εορτασμό της πρεμιέρας του επεισοδίου στη Νότια Κορέα· το τραγούδι συνεχίζει να παίζεται σε προβολές στο κορεάτικο Nickelodeon.

Εκτός από το σύνηθες καστ, συμμετείχε και ο Ρέι Λιότα στο επεισόδιο, δανείζοντας τη φωνή του στον αρχηγό της συμμορίας των Φουσκοθραυστών της Πόλης του Νέου Φυκιού.

  

Στις 14 Οκτωβρίου 2008, το επεισόδιο «Τι απέγινε ο Μπομπ;» κυκλοφόρησε σε DVD ονόματι *SpongeBob's WhoBob WhatPants*, μαζί με άλλα έξι επεισόδια· το «Θάλαμος Αερίων», «Τα Δύο Πρόσωπα του Καλαμάρη», «Ο Μπομπ και οι Τσούχτρες», «Παράνομος στον Βυθό του Μπικίνι», και «Στάνλεϊ ο Τετραγωνοπαντελονής». Έγινε επίσης διαθέσιμο στο DVD *SpongeBob SquarePants: Season 5, Vol. 2* στις 18 Νοεμβρίου 2008. Στις 22 Σεπτεμβρίου 2009, το «Τι απέγινε ο Μπομπ;» κυκλοφόρησε στο DVD *SpongeBob SquarePants: The First 100 Episodes*, μαζί με όλα τα υπόλοιπα επεισόδια των πρώτων πέντε κύκλων της σειράς.

Η Odeon κυκλοφόρησε το ελληνικό DVD του επεισοδίου τον Οκτώβριο του 2009. Το ελληνικό DVD περιλαμβάνει επίσης τα επεισόδια του τρίτου κύκλου «Απαγορεύεται η Είσοδος στα Μικρούλικα», «Ο Καλαμαρίλιαμ Επιστρεφει», «Ρομποτο-κάβουρας», «Νάνι νάνι το Μωρό να κάνει», «Οι Βρεγμένοι Ζωγράφοι» και «Βίντεο Εκπαίδευσης». Το επεισόδιο κυκλοφόρησε επίσης στο 6ο DVD του πέμπτου κύκλου στις 22 Μαρτίου 2015, ως ένθετο του Ελεύθερου Τύπου της Κυριακής.

Ένα βιβλίο βασισμένο στο επεισόδιο και ένα βιβλίο ζωγραφικής κυκλοφόρησαν τον Σεπτέμβριο του 2009 από τις εκδόσεις Μίνωας.

Αποδοχή
-------

Το «Τι απέγινε ο Μπομπ;» παρακολουθήθηκε από 7.7 εκατομμύρια θεατές. Κατά συνέπεια, το πρόγραμμα ήταν το πιο προβεβλημμένο ψυχαγωγικό πρόγραμμα εκείνη τη βραδιά. Επίσης το επεισόδιο ήταν το πιο προβεβλημμένο πρόγραμμα (όλων των κατηγοριών) στις ΗΠΑ εκείνη τη βραδιά, μετά το *Monday Night Football* του ESPN. Παρά τα υψηλά νούμερα τηλεθέασης, το επεισόδιο είχε μεικτές και αρνητικές κριτικές. Η Μάντι Πουμίλια είπε ότι το επεισόδιο ήταν «εξαιρετικά αστείο και διασκεδαστικό. Δεν είχα δει τον Σφουγγαράκη τελευταία, αλλά τα αστεία στο επεισόδιο έφεραν περισσότερα γέλια απ' όσα 'χα σε μια μέρα».

Ο Μάξι Ζευς του *Toon Zone* παρέθεσε το επεισόδιο ως παράδειγμα της παρακμής της σειράς. Η Λέσλι Άσλιμαν του Yahoo! Voices έγραψε «Πρέπει να το δω το επεισόδιο όπως το 'Φίλος ή Εχθρός'. Ενώ το 'Ποιος Μπομπ; Τι Σφουγγαράκης;' δουλεύει καλά ως μια συνηθισμένη ιστορία για το Μπομπ Σφουγγαράκη, δεν είμαι πεισμένη ότι έπρεπε να διαφημιστεί ως ειδικό επεισόδιο. Η πλοκή είχε προοπτική για ειδικό επεισόδιο, αλλά δεν αξιοποιήθηκε στο τελικό προϊόν». Ο Ρόι Ραμπ του DVD Verdict είπε, «Με κάνει να λυπάμαι η σκέψη πως κάτι τόσο ευχάριστο έχει καταλήξει σε κάτι τόσο κουραστικό». Ο Πολ Μέιβις του DVD Talk είπε, «Με ένα σενάριο φτωχό σε αστεία, το 'Τι απέγινε ο Μπομπ;' ίσως να επιβεβαιώνει μια τάση που αντιλήφθηκα προηγουμένως στο τελευταίο καρτούν το Μπομπ που είχε το δικό του DVD, Ο Μπελάς της Δύσης: τα μικρού μήκους κινούμενα σχέδια αρχίζουν και γίνονται βαρετά. Και το 'Τι απέγινε ο Μπομπ;' είναι ακόμα λιγότερα αστείο από το 'Ο Μπελάς της Δύσης'», προσθέτοντας ότι το επεισόδιο «δεν είναι καλό σημάδι».

Σημειώσεις και παραπομπές
-------------------------

Σημειώσεις

1. 1 2  Στην ελληνική μεταγλώττιση, ο Γιάννης Στεφόπουλος δανείζει τη φωνή του στον χαρακτήρα.
2. ↑  Στην ελληνική μεταγλώττιση, το εξελληνισμένο τραγούδι των οχτώ πρώτων κύκλων δεν αλλάζει.

Παραπομπές

1. ↑  «SpongeBob SquarePants celebrates 10 years on air!» [Ο Μπομπ Σφουγγαράκης γιορτάζει 10 χρόνια στον αέρα!] (στα Αγγλικά). Throng. 2 Απριλίου 2009. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.
2. ↑  Μαρί Τσάντι, Αν (17 Ιουλίου 2009). «Big day out - News». *The Star Online* (στα Αγγλικά). Star Media Group. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.
3. ↑  «Ricky Gervais, Will Ferrell and Robin Williams pay tribute to SpongeBob Squarepants». *Mirror* (στα Αγγλικά). Reach plc. 1 Ιουλίου 2009. Ανακτήθηκε στις 23 Απριλίου 2020. If you can't wait, catch Ray Liotta in WhoBob WhatPants? this very month.
4. ↑  «닉, 스폰지밥 주제가 개사하여 부르기 이벤트 진행» (στα Κορεατικά). Korea Newswire. 15 Ιουλίου 2009. Ανακτήθηκε στις 23 Απριλίου 2020.
5. 1 2  Νόρνταϊκ, Κίμπερλυ7 (15 Οκτωβρίου 2008). «Monday's 'SpongeBob' draws 7.7 mil viewers» (στα αγγλικά). *The Hollywood Reporter*.. Ανακτήθηκε στις 12 Μαΐου 2018.
6. ↑  «SpongeBob SquarePants - WhoBob WhatPants?» (στα Αγγλικά). Film Club. Αρχειοθετήθηκε από το πρωτότυπο στις 2 Φεβρουαρίου 2017. Ανακτήθηκε στις 30 Μαΐου 2013.
7. ↑  «Ποιος Μπομπ; Τι Σφουγγαράκης;». *SpongeBob SquarePants*. Περίοδος 5. 13 Οκτωβρίου 2008. Nickelodeon.
8. 1 2 3 4 5  Λιού, Εντ (25 Σεπτεμβρίου 2008). «"WhoBob WhatPants?" to Air on Oct 13, 2008, Guest-Starring Ray Liotta» (στα Αγγλικά). Toonzone. Αρχειοθετήθηκε από το πρωτότυπο στις 17 Δεκεμβρίου 2013. Ανακτήθηκε στις 12 Μαΐου 2018.
9. ↑  «Ray Liotta Plays SpongeBob Villain». *People* (στα Αγγλικά). Ανακτήθηκε στις 12 Μαΐου 2018.
10. ↑  «Ray Liotta to voice criminal on Spongebob Squarepants» [Ο Ρέι Λίοτα δανείζει τη φωνή του σε κακοποιό στον Μπομπ Σφουγγαράκη]. *3 News* (στα Αγγλικά). 2 Οκτωβρίου 2008. Ανακτήθηκε στις 12 Μαΐου 2018.
11. 1 2 3 4 5  Μούντι, Άνμαρι (25 Σεπτεμβρίου 2008). «Ray Liotta To Guest Star In SpongeBob Special Oct. 13» (στα Αγγλικά). Animation World Network. Ανακτήθηκε στις 12 Μαΐου 2018.
12. ↑  ΜακΙντάιρ, Έιπριλ (8 Οκτωβρίου 2008). «Ray Liotta squares off with SpongeBob Monday, Oct. 13». *Monsters and Critics* (στα Αγγλικά). Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 30 Μαΐου 2013.
13. 1 2  Μέιβις, Πολ (13 Οκτωβρίου 2008). «SpongeBob SquarePants - WhoBob WhatPants?» (στα Αγγλικά). DVD Talk. Ανακτήθηκε στις 12 Μαΐου 2018.
14. ↑  Κιμ, Μίκι (26 Ιουλίου 2016). «'네모바지 스폰지밥'의 OST를 부른 사람은 이 가수다 (영상)» [Αυτός ο τραγουδιστής τραγούδησε στη μουσική του Μπομπ Σφουγγαράκη] (στα Κορεατικά). Huffington Post Korea. Αρχειοθετήθηκε από το πρωτότυπο στις 27 Νοεμβρίου 2020. Ανακτήθηκε στις 23 Απριλίου 2020.
15. ↑  «Ray Liotta guesting on Nickelodeon's 'SpongeBob SquarePants'» [Ο Ρέι Λίοτα κάνει έκτακτη συμμετοχή στον Μπομπ Σφουγγαράκη του Nickelodeon]. *Media Life Magazine* (στα Αγγλικά). 26 Σεπτεμβρίου 2008. Ανακτήθηκε στις 12 Μαΐου 2018.
16. ↑  «Ray Liotta Voices Criminal on Spongebob Squarepants» [Ο Ρέι Λίοτα δανείζει τη φωνή του σε κακοποιό στον Μπομπ Σφουγγαράκη]. *Babble.com* (στα Αγγλικά). 4 Οκτωβρίου 2008. Αρχειοθετήθηκε από το πρωτότυπο στις 28 Ιουνίου 2013. Ανακτήθηκε στις 30 Μαΐου 2013.
17. ↑  «SpongeBob SquarePants Stars In 'WhoBob What Pants?'» (στα αγγλικά). Starpulse.com. October 5, 2008. Αρχειοθετήθηκε από το πρωτότυπο στις October 6, 2008.. Ανακτήθηκε στις October 18, 2008.
18. ↑  *SpongeBob SquarePants: Season 5, Vol. 2*. DVD. Paramount Home Entertainment. 2008.
19. ↑  Μέιβις, Πολ (5 Νοεμβρίου 2009). «SpongeBob SquarePants - Season 5, Vol. 2» (στα Αγγλικά). DVD Talk. Ανακτήθηκε στις 12 Μαΐου 2018.
20. ↑  Πρινς, Ντένις (7 Νοεμβρίου 2008). «SpongeBob SquarePants: Season 5, Volume 2» (στα Αγγλικά). DVD Verdict. Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 14 Σεπτεμβρίου 2013.
21. ↑  *SpongeBob SquarePants: The First 100 Episodes*. DVD. Paramount Home Entertainment, 2009.
22. ↑  Λέισι, Γκορντ (29 Σεπτεμβρίου 2009). «SpongeBob SquarePants - The First 100 Episodes (Seasons 1-5) Review» (στα Αγγλικά). TVShowsOnDVD.com. Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 12 Μαΐου 2018.
23. ↑  *Μπομπ Σφουγγαράκης: Ποιος Μπομπ; Τι Σφουγγαράκης;*. DVD. Odeon, 2009.
24. ↑  «Μπομπ Σφουγγαράκης: Ποιός Μπομπ; Τι Σφουγγαράκης; (1999)». *dvd-trailers.gr*. Ανακτήθηκε στις 23 Απριλίου 2020.
25. ↑  *Μπομπ Σφουγγαράκης: 5ος Κύκλος, DVD 6*. DVD. Πεδίο Εκδοτική, 2015.
26. ↑  «Τέσσερις μοναδικές προσφορές με τον «Ελεύθερο Τύπο»»». *Newsbeast.gr*. 18 Μαρτίου 2015. Ανακτήθηκε στις 6 Ιουνίου 2019.
27. ↑  «7.7 million watched SpongeBob special» [7.7 εκατομμύρια είδα ειδικό επεισόδιο του Μπομπ] (στα Αγγλικά). UPI. 15 Οκτωβρίου 2008. Ανακτήθηκε στις 12 Μαΐου 2018.
28. ↑  Γκόρμαν, Μπιλ (15 Οκτωβρίου 2008). «Monday's 'SpongeBob' draws 7.7 mil total viewers» [Ο 'Μπομπ Σφουγγαράκης' της Δευτέρας ελκύει 7.7 εκατ. θεατές καθολικά] (στα Αγγλικά). TV by the Numbers. Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 4 Μαΐου 2013.
29. ↑  Μούντι, Άνμαρι (16 Οκτωβρίου 2008). «WhoBob WhatPants Finds 8 Million Viewers» [Το Ποιος Μπομπ; Τι Σφουγγαράκης; φτάνει τους 8 εκατομμύριους θεατές] (στα Αγγλικά). Animation World Network. Ανακτήθηκε στις 4 Μαΐου 2013.
30. ↑  Πουμίλια, Μάντι (16 Οκτωβρίου 2008). «DVD Review: SpongeBob SquarePants - Who Bob What Pants» (στα Αγγλικά). Blog Critics. Αρχειοθετήθηκε από το πρωτότυπο στις 8 Δεκεμβρίου 2013. Ανακτήθηκε στις 4 Μαΐου 2013.
31. ↑  Ζευς, Μάξι (12 Οκτωβρίου 2008). «"Whatever Happened to SpongeBob?": Good Question!» [«Τι απέγινε ο Μπομπ;»: Καλή ερώτηση!] (στα Αγγλικά). Toon Zone. Ανακτήθηκε στις 12 Μαΐου 2018. [*νεκρός σύνδεσμος*]
32. ↑  Άσλιμαν, Λέσλι (14 Οκτωβρίου 2008). «SpongeBob SquarePants: WhoBob WhatPants?» (στα Αγγλικά). Yahoo!. Αρχειοθετήθηκε από το πρωτότυπο στις 14 Σεπτεμβρίου 2013. Ανακτήθηκε στις 4 Μαΐου 2013.
33. ↑  Ραμπ, Ρόι (13 Νοεμβρίου 2008). «Spongebob Squarepants: Who Bob What Pants?» (στα Αγγλικά). DVD Verdict. Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 30 Μαΐου 2013.

Εξωτερικοί σύνδεσμοι
--------------------

* "Ποιος Μπομπ; Τι Σφουγγαράκης;" στην IMDb

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Μπομπ Σφουγγαράκης* |
| --- |
|  |
| Παραγωγή | 
* Στίβεν Χίλενμπεργκ
 |
|  |
| Επεισόδια | 
* "Οι Χαζοί της Μπάντας"
* "Ο Μπομπ Σφουγγαράκης και η Ατλαντίδα"
* "Τι απέγινε ο Μπομπ;"
* "Εξτρήμ Σημάδια"
* "Τα Γενέθλια του Μπομπ Σφουγγαράκη"
 |
|  |
| Άλλα μέσα | 

|  |  |
| --- | --- |
| Ταινίες | 
* *Μπομπ ο Σφουγγαράκης*
* *Μπομπ Σφουγγαράκης: Έξω απ'τα Νερά του*
* *Μπομπ Σφουγγαράκης: Επιχείρηση Διάσωσης*
 |
|  |
| Βιντεοπαιχνίδια | 
* *Ο Μπομπ Σφουγγαράκης και η Ατλαντίδα*
 |

 |
|  |
| 
* Κατηγορία Κατηγορία
 |

 |